
Text rozhodnutia
Súd: Krajský súd Bratislava Spisová značka: 2S/36/2009 Identifikačné číslo súdneho spisu: 1009200267 Dátum vydania rozhodnutia: 02. 11. 2011 Meno a priezvisko sudcu, VSÚ: JUDr. Vlastimil Pavlikovský ECLI: ECLI:SK:KSBA:2011:1009200267.2 Uznesenie Krajský súd v Bratislave v právnej veci žalobcu: P. B., nar. XX.XX.XXXX, G. XX, X., zastúpený: JUDr. Miloslav Šimkovič, advokát, Galandova 3, Bratislava, proti žalovanému: Katastrálny úrad v Bratislave, Chlumeckého 2, Bratislava, o preskúmanie rozhodnutia žalovaného č. Y. XX/XX-X-BP zo dňa XX.XX.XXXX, jednohlasne, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobca sa žalobou doručenou súdu dňa 16.02.2009 domáhal zrušenia rozhodnutia žalovaného č. Y. XX/ XX-X-BP zo dňa XX.XX.XXXX, ktorým bolo zamietnuté odvolanie žalobcu a bolo potvrdené rozhodnutie Katastrálneho úradu v Bratislave, Správy katastra Senec, č. X-106/2007 zo dňa 17.09.2008 o oprave chyby v katastrálnom operáte. Podaním doručeným súdu dňa 29.09.2011 zobral žalobca svoju žalobu v celom rozsahu späť. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ust. § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§250h ods. 2). Odvolanie proti uzneseniu je prípustné. Vzhľadom na skutočnosť, že žalobca vzal svoju žalobu v celom rozsahu späť, súd v súlade s vyššie uvedenými zákonnými ustanoveniami konanie zastavil. O trovách konania súd rozhodol podľa § 146 ods. 1 písm. c/ O.s.p. v spojení s § 246c O.s.p. tak, že žiadnemu z účastníkov právo na náhradu trov zastaveného konania nepriznal. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

